At et varehus holder fødselsdag er noget, der sker med jævne mellemrum, men for IKEA Aalborg har det første leveår været noget helt særligt. Varehuset har nemlig haft en enorm succes. Alene på det første år har IKEA haft 1,5 millioner besøgene. Det svarer til, at samtlige indbyggere i Aalborg Kommune har været forbi varehuset næste otte gange. - Vi synes, det er enormt positivt, at nordjyderne har taget os til sig og ser os som et stort udflugtsmål. Det er enormt positivt, at de har besøgt os i det omfang, de har, fortæller Mads Satsman-Nørhede, der er salgschef. IKEA har tidligere haft en afdeling i Aalborg. Dengang kunne det ikke løbe rundt, fordi kundegrundlaget ikke var stort nok. Den tid er tilsyneladende slut. I IKEA frygter man ikke, at det første års succes bare har været en engangsfornøjelse - Vi bliver med at forbedre oplevelsen for vores kunder. Vi forventer derfor en fremgang på 3-5% i løbet af næste år, siger Mads Satsman-Nørhede.

Opsummering:
IKEA i Aalborg fylder i dag et år. Varehuset kan se tilbage på et år med masser af kunder og en stor omsætning.